Matti Unkuri

Matti Unkuri (10. toukokuuta 1855 Ylihärmä – 1927) oli Siperiaan omasta pyynnöstään karkotettu suomalainen.

Humalainen Unkuri surmasi korttipelissä syntyneen riidan seurauksena serkkunsa Salomon Unkurin marraskuussa 1875. Unkuri sai joulukuussa 1875 taposta 12 vuoden kuritushuonerangaistuksen, jonka kärsimisen hän aloitti Kakolassa. Toukokuussa 1879 yhdessä 27 muun vangin kanssa Unkuri anoi karkotusta Siperiaan. Lopulta Suomen senaatti puolsi Unkurin ja 14 muun vangin karkottamista. Yhdeksi motiiviksi Unkurin pyyntöön Siperiaan karkotuksesta on arveltu, että hänen isänsä uhkasi tappaa hänet, mikäli hän palaisi Pohjanmaalle.

Unkuri on harvoja Siperiaan joutuneita suomalaisia, joista on jäljellä tietoa. Hänet valokuvasi J. G. Granö 1902, ja kuva julkaistiin Granön 1905 ilmestyneessä kirjassa Siperian suomalaiset siirtolat. Unkuri avioitui Justiina Andrejevan kanssa, ja heidän jälkeläisiään asuu paitsi Venäjällä ja Baltiassa myös paluumuuttajina Suomessa. Unkuri menehtyi lavantautiin vuonna 1927.
pienoiskuva|right|Matti Unkurin talo Suomen Siirtolaisuus-museossa.
Unkurin Siperiaan Bugenen kylään rakentama, sieltä Finyn kylään siirretty talo tuotiin Suomeen Siirtolaisuusmuseoon EU:n rahoitustuella.

 Kirjallisuutta 
 Ulpu Takatalo: Härmän häjyt Siperiassa: Matti Unkurin tarina. Kustantaja Laaksonen, Helsinki 2010 

 Lähteet 

Luokka:Vuonna 1855 syntyneet
Luokka:Vuonna 1927 kuolleet
Luokka:Suomalaiset tappajat
Luokka:Siperiaan karkotetut henkilöt